वहीं वनडे रैंकिंग में दुनिया की नंबर एक टीम इंग्लैंड पिछली द्विपक्षीय सीरीज में आस्ट्रेलिया को 6-0 से हराकर आत्मविश्वास से लबरेज होगी। इंग्लैंड ने पिछले कुछ अर्से में एक दिवसीय क्रिकेट में बेहतरीन प्रदर्शन किया है । जोस बटलर, जासन रॉय, एलेक्स हेल्स, जानी बेयरस्टो और इयोन मॉर्गन फॉर्म में हैं और बेन स्टोक्स के रहते टीम काफी मजबूत लग रही है। 2015 वर्ल्ड कप में निराशाजनक प्रदर्शन के बाद इंग्लैंड ने 69 में से 46 वनडे मैच जीते हैं। हालांकि जनवरी 2017 में भारत ने इंग्लैंड को द्विपक्षीय सीरीज में हराया था।